Ben Nevis

Ben Nevis  (frae ) is the heichest muntain in Scotland an in Gret Breetain as a hail. It ligs at the wastren end o the Grampian Muntains in the Lochaber aurie o the Hielands, naur the toun o Fort Wulliam.

Lyk monie Scots muntains, it is aften kent baith ti locals an veisitors as sempilie the Ben, whilk cums frae the Gaelic beinn meinin "muntain". Thar ar an estimatit 100,000 sklims o Ben Nevis ilk yeir, aboot thrie-fowerts o whilk ar made bruikin the weil-biggit Pownie Pad frae Glen Nevis on the sooth syd o the muntain. For sklimmers an muntaineers the main draw is the 700 m (2,300 ft) hie clints o the north syd. Thir ar amang the heichest clints in the Unitit Kinrick.


At the summit, 1345 m (4,409 ft) abuin sie levil,https://www.ordnancesurvey.co.uk/blog/2016/03/britains-tallest-mountain-is-taller/ ligs the huil o an auld observatorie that wis aye staff'd atwein 1883 an 1904. The meteorological data gethert durin this stound is yit wechtie for unnerstaunin Scots muntain wather. C. T. R. Wilson wis inspyr'd ti mak the clud chaumer eftir a speil spent wirkin at the observatorie.

 Historie 
The first recorded sklim o Ben Nevis wis made on 17 August 1771 bi James Robertson, an Edinburgh botanist, wha wis in the aurie ti gether botanical swatches. Anither aerlie sklim wis in 1774 bi John Williams, wha wrat the first acount o the muntain's geological makup.Suzanne Miller (2004). "Ben Nevis Geology". The Edinburgh Geologist 43: 3–9. Inglis makar John Keats sklim'd the muntain in 1818, lykenin the sklim ti "mounting ten St Pauls without the convenience of a staircase".Hodgkiss, The Central Highlands, p. 117 It wis no till 1847 that Ben Nevis wis confirm'd bi the Ordnance Survey as the heichest muntain in Breetain an Ireland, aheid o its rival Ben Macdui.

The summit observatorie wis biggit in the simmer o 1883, an wad stey runnin for 21 yeirs. The first pad til the summit wis biggit at the same tym as the observatorie an wis schamed ti lat pownies cairrie up supplies, wi a maximum gradient o ane in five. The apenin o the pad an the observatorie eikit the popularitie o sklimin the Ben, whilk becam e'en mair popular eftir the Wast Hieland Railwey wun ti Fort Wulliam in 1894. Aboot this tym the first o several owertures wis made for a rack railwey til the summit; nane o whilk cam ti be.

In 2000, the Ben Nevis Estate, inhaudin aw o the sooth syd o the muntain an the summit, wis bocht bi the Scots hainin chairitie the John Muir Trust.

 Ben Nevis Distilerie 
The Ben Nevis Distilerie is a singil maut whiskie distilerie at the fuit o the muntain, bydin bi Victoria Brig til the north o Fort Wulliam. Foondit in 1825 bi John McDonald (kent as "Lang John"), it is ane o the auldest leesenst distileries in Scotland, an is a popular veisitor steid in the aurie. The wattir bruikit ti mak the whiskie cums frae the Allt a' Mhuilinn; the burn that flowes frae Ben Nevis's northren corrie.

 Soorces 

 Fremmit airtins 
 Nevis Partnership (environs an veisitor guidal in the Ben Nevis aurie)
 Computer generated digital panoramas frae Ben Nevis: North South  index
 Ben Nevis Wabcam  at Fort William Online
 The Ben Nevis Race (offeicial wabsteid)
 Navigation on Ben Nevis (advizement for fowk sklimin or walkin up Ben Nevis)

Category:Lochaber
Category:Munros
Category:Marilyns o Scotland
Category:Muntains an hills o the Central Hielands
Category:Naitional scenic auries o Scotland
Category:Sites of Special Scientific Interest in North Lochaber
Category:Special Areas of Conservation in Scotland
Category:Climmin auries o Scotland
Category:Volcanism o Scotland
Category:Devonian volcanism
Category:Heichest pynts o historic Scots coonties
Category:Muntains an hills o Hieland (cooncil aurie)
Category:Ane-thoosanders o the Breetish Isles
Category:Heichest pynts o kintras